Kek konsey pou prezidan Jovnel moyiz, anvan’l fê pibliye bidjè 2017 -2018 lan – Michel William
September 15, 2017 Michel William Politique 0
Pa gen okenn mache prese nan fê pibliye bidjè 2017 2018 lan, jan chanm sena ak jan chanm depite a vote li a. Tout kob ki planifye pou depanse nan 4 mwa kap vini yo, nou vle di, septanm, oktob,novanm ak desanm 2017 la, se sou relika, kob bidjê rektifikatif 2016, 2017, yap depanse yo.Se pou rezon sa, minister di plan, te voye mande chak minister yo, pou yo repwograme depans yo, a pati bidjè, rektifikatif li te voye bayo.
Nan nivo majorite senate ak depite ,ki swa dizan, kap soutni prezidan Jovnel, se yon vas teyat kap jwe la nan mitan yon bann koken .Paleman an vle fè nou konpran, si yo pran tout taks sa yo, sou pèp la, se paske, se premye fwa, yap vote yon bidjè souveren, kote, yo pa mize, sou kob blan konn bay, pou devlope kek gwo gwo pwojè nan peyi a.Se manti, se pa manti. Se vre, se pa vre.Se divesyon. Nou dako ,ke majorite kob , la BID, Bank Mondyal, linyon ewopeyenn, kanada, japon, Taiwan, abitye bay pou peyi a, se atravè ONG yo bay kob say o, e ke majorite kob sa yo, se nan yon twou san fon yo tonbe, kote mwatye nan kob sa yo, retounen nan oganis sa yo, nan konbinezon, ant blan yo ak ONG, yo menm yo kontwole nan peyi a. Si paleman an, te vle deside ale nan direksyon yon bidjè souveren, nou tap wè endikasyon a, nan bidjè, li alwe pou pouvwa jidisyè a. Nou tap wê li, nan desantralize bidjè nan nivo chak depatman yo. Mwen vle nou konprann tout jwet kap jwe la, nan nivo, tout entevansyon, 4 potpawol ,pouvwa prezidan jovnel, ki pa ka antann yo, pou bay menm esplikasyon, pou jistifye bidjè2017-2018 lan, se yon miz an sèn. Okenn nan yo, pa ka pale klè.
Prezidan Jovnel, dwe pran tan li bezwen, poul reflechi, koman lap soti an ba bidjè2017-2018 la. Depite Abel deskolin, bal poul la. Depite Abel Dekolin, konseye prezidan Jovnel, poul konvoke, a lestraodinè, asanble nasyonal la, apre,li finn konsilte swa dizan, majorite, li gen nan paleman an, pou yo jwenn, tout aranjman yo dwe fê, pou anpeche, boujwa , patizan Preval, patizan Mately, ak opozisyon, ki jwenn twop boulva nan bidjè sa pou yo kouri, pou kole tet yo ansanm, pou te fê beton an cho, menm jan yo te fel nan, pou jounen 12 septanm 2017 lan. Si prezidan Jovnel, pa ka reflechi, menm janl te konn reflechi, lè li tap reflechi poul jwenn kob poul devlope AGRITRANS,se paske, neg kap konseye’l yo, ap jwe plizyè jwèt nan jwèt pal la.Yon prezidan , pa vinn prezidan, par pwof fôs li.Li vinn prezidan a la swit sipô negosye, yon gwoup nêg politik ak gwo boujwa yo, ki tap fê kob sou Mately/Preval. Priver, te bali nan kanpay electoral li.Men li dwe sonje tou, li te bezwen, vot 700 mil ayisyen yo, li te pwomèt yon ban espwa, sou 6 milyon mounn ki tap tande’l tou.Li dwe jwenn yon konpwomi ant la chèv e le chou.
Prezidan Jovnel dwe konen, li pap ka fini ak koripsyon nan pouvwa pal la, li ka selman elabore lot estrateji, pou redwi nivo koripsyon a, nan kapital la, nan mitan gwo neg, ki te sipote’l nan eleksyon yo
1-Li ka redistribye koripsyon an, nan pwovens lan, sou yon fom ki mwen kriminel.
2-Li oblije komanse redistribye bidjê a, nan mande, minis planifikasyon an,replanifye depans yo, an fonksyon, pwojê, ki pwograme nan chak depatman yo.Sa vle di, lap pwofite de bwouyay ki pete ant patizan PHTK, gwo boujwa yo ap opozisyon an, poul mande , paleman an, piblikman, nan yon, mesaj a la nasyon, poul vote yon bidjê desantralize, ki prevwa, 2/3 nan 143 milya goud , se nan depatman yo menm , kob sa yo ap depanse , a pati pwop planifikasyon , asanble depatmantal elaji, ki gen lejislatê yo, majistra yo, kasek yo, federasyon azek yo, komesan lokal, endistriyel lokal, sosyete sivil , pou deside , sevis piblik ak sevis prive, ki dwe mete nan chak depatman yo, pou fasilite la pwodiksyon, nan tout sektè yo
3-Li ka fè pwodiktè, ki se veritab patner li, nan pwodiksyon, ede’l pwodwi, tout sa pep la bezwen, pou , la vi a vinn mwen chêr, nan pran desizyon, poul kreye nan chak depatman yo, yon bank kredi riral la, ki pral pèmèt, ti kob lap mete yo, miltipliye pa 4 , nan sikilasyon ki pral fêt , a pati lajan an kap antre soti, nan men tout kalite mounnn kap ekzèse yon ti metye nan seksyon kominal yo
4-Afè oganizasyon la jistis ak sekirite abitan yo, dwe tounen yon priyorite ki pi fô ke agrikilti a, oswa karavann lan, paske jodia, pi gwo revandikasyon tout pwodiktè, se la jistis ak sekirite , yo pa ka jwenn, ki pa gen yen nan seksyon kominal yo.Nan lojik sa, Bidjê pouvwa jidisyè a, dwe jwenn menm fos kob, nan chak depatman yo, pou mete yon tribinal de pê, nan chak komin, pou peye 700 jij tribunal de pê yo, pou nonmen plis jij de pê toujou, pou organize 200 majistra nan 17 jiridiksyon pakè yo, la kou dapel, la kou kasasyon, la kou konstitisyonel
5-Prezidan Jovnel dwe konen, li pap pap janm ka fê desantralizasyon an, sil pa pwofite de kabouyay, bidjê 2017-2018 lan, pete nan tout sosyete a, poul soti nan marekaj ekonomik, peyi a tonbe.
6-Gen yen yon sot de manipilasyon kap fêt nan diskisyon sou bidjê, a savwa, kob yo pran nan men diaspora, kob yo pran sou pipiti yo, kob yo pa pran nan men kontrebandye yo,kobs taks leta ap pran pasi pala, pou totalize 143 milya goud la se paske yo bezwen yon bidjè souveren, .Tout koze sa yo se divesyon, pou Jovenel Moyiz pa desantralize bidjè a, o nivo depatman yo .Se yon sot de maskaj, senate ak depite fê, nan deba yo pa fê sou bidjè a, ni nan chanm depite a, ni nan chanm sena , pou pèmet sosyete a wê, tout kalite paspas, tout kalite fouberi, ki kache andedan depans ki pwograme yo. Senatè, depite, ak sektê prive , ki nan endistri, famasi, agwo alimantè, nan enpotasyon espotasyon yo, kole tet yo, ak ekzekitif , yo menm te nonmen , nan fomasyon gouvenman Jacky lafontan, pou kontinye koripsyon an, a travê menm estrikti, yo rive mete nan administrasyon piblik la.
7-Sou’w tande senate Josèf Lanbê, ap defann pozisyon ,pozitif li te pran, nan vot bidjê a, se divesyon lap fê, poup pep la pa wê, se desantralizasyon , li pa vle ki fet vre, paske, son pwojè, yo tout gen yen, depi sou Preval, pase par Mately, pase nan Priver ,rive nan Jovnel Moyiz, pou desantralizasyon an pa fet. Neg yo vle, se nan potoprens, pou magouy lajan an toujou fêt.Nou dwe sonje, sena pat dakô, pou CEP la, kontinye ak eleksyon endirek yo, pou chak depatman yo, pa rive jwenn otonomi yo, nan bidjè a.Yo vle pou yo toujou di, se yo ki te fê lopital, mache piblik, lekol, tribunal, pou pep la ka reeli yo, aloske, veritab wol yo, se te chak fwa, yo desann nan sikonskripsyon yo, se vinn esplike mounn te vote yo a, pou ki sa, yo te pran tel desizyon nan chanm yo,pou konsolide tel enstitisyon, kap ran kominn yo vinn ekzateman pi fô, pi devlope, pi otonom, pi souvren.mèsi
15 septanm 2017